કલ્યાણપુરાના યુવાનના મોતથી અનેક તર્કવિતર્ક | કલ્યાણપુરાના યુવાનના મોતથી અનેક તર્કવિતર્ક - Divya Bhaskar
કલ્યાણપુરાના યુવાનના મોતથી અનેક તર્કવિતર્ક
કડીનાછત્રાલ રોડ સ્થિત લક્ષ્મી એસ્ટેટ બિલ્ડીંગમાં આવેલ કુંભ મિનરલ વોટર કંપનીની ઓફિસમાં એક યુવાને અગમ્ય કારણોસર સોમવારે રાત્રે ગળે ફાંસો ખાઇ આપઘાત કરી લેતાં ચકચાર મચી ગઇ હતી. પોલીસે એફએસએલની મદદથી તપાસ હાથ ધરી છે.
કડીના છત્રાલ રોડ સ્થિત લક્ષ્મી એસ્ટેટ બિલ્ડીંગમા આવેલ કુંભ મિનરલ વોટર નામની ભાગીદારી કંપનીનું સંચાલન કરતા કડીના કલ્યાણપુરા ગામના પટેલ અંકિત શાંતિલાલ નામના યુવાને સોમવારે રાત્રીના સમયે કોઈ કારણોસર કંપનીની ઓફિસમા સીલીંગ પંખા સાથે ખાટલાની દોરી બાંધી ગળે ફાંસો ખાઇ આપઘાત કરી લેતા વિસ્તારમા ચકચાર મચી જવા પામેલ છે. મંગળવારે સવારે બનાવ અંગેની જાણ થતા કડી પોલીસ અને ગામના અગ્રણીઓ દોડી આવેલ.કડી પોલીસે બનાવ અંગે એફ.એસ.એલ ને જાણ કરતા એફ.એસ.એલ ની રુબરુ મા લાશને ઉતારી પંચનામુ કરીને લાશને કડી સરકારી હોસ્પિટલમા પી.એમ.કરાવી પરિવારજનોને સોંપી કડી પોલીસે અકસ્માતે મોતનો ગુનો નોંધી વધુ તપાસ હાથ ધરેલ છે.યુવાનના મોતને લઈ અનેક રહસ્યો સર્જયા છે.